เรื่องร้องเรียน: ตลาดเดินเล่นมีร้านค้าที่ใช้ลำโพงกระจายเสียงหลายร้าน บางร้านอัดเสียงแล้วเปิดผ่านลำโพง ขายกล้วยหอมตั้งแต่หัวค่ำยัน 3 ทุ่มครึ่ง น่ารำคาญมาก หากสำนักงานเขตจัดการปัญหาไม่ได้ ควรให้ฝ่ายปกครองมาปิดตลาดเสีย และให้พ่อค้าแม่ค้าไปขายของที่ใต้สถานี BTS จะได้ไม่ก่อความเดือดร้อนให้ผู้พักอาศัยใกล้เคียง และไม่ต้องเสียค่าเช่าแผงขายของในตลาด
การดำเนินการของเจ้าหน้าที่: สำนักงานเขตธนบุรี ได้ให้เจ้าหน้าที่ฝ่ายสิ่งแวดล้อมและสุขาภิบาล ลงพื้นที่ตรวจสอบร่วมกับเจ้าหน้าที่ฝ่ายเทศกิจ เมื่อวันที่ 25 เมษายน 2566 ตั้งแต่เวลา 17.00 น. ณ ตลาดเดินเล่น เบื้องต้นเจ้าหน้าที่ได้แจ้งผู้ดูแลตลาดให้ควบคุมกำกับ และกำชับให้ผู้ขายของในตลาด ไม่ให้เปิดเพลงหรือประกาศที่อาจส่งเสียงดังรบกวน เพื่อไม่ให้สร้างความเดือดร้อนให้กับประชาชนบริเวณใกล้เคียง ซึ่งผู้ดูแลตลาดรับทราบและจะปฏิบัติตามอย่างเคร่งครัด พร้อมนี้ เจ้าหน้าที่ได้ประสานกับผู้แจ้งเพื่อขอเข้าพื้นที่ที่ได้รับความเดือดร้อนเพื่อตรวจวัดเสียงรบกวนในวันที่ 27 เมษายน 2566 เวลา 17.00 น. แต่ผู้แจ้งยังไม่ได้กำหนดสถานที่/จุดตรวจวัด ทั้งนี้ หากผลเป็นประการใดจักแจ้งให้ผู้ร้องทราบผ่านช่องทาง Traffy Fondue ต่อไป โดยในระหว่างนี้ เจ้าหน้าที่จักเฝ้าระวังและติดตามเรื่องดังกล่าวอย่างต่อเนื่องต่อไป
ความเห็นของผู้แจ้ง: เจอกันหน้าตึกเอ คาซ่าคอนโด-รัชดา ท่าพระ เวลา 17.00 น. เลยครับ
พื้นที่: แขวงดาวคะนอง เขตธนบุรี กรุงเทพมหานคร